अमेरिका में योग के बाद अब आयुर्वेद और प्राकृतिक चिकित्सा के प्रति भी दिलचस्पी बढ़ रही है। कैलिफोर्निया में 22 जून से शुरू हो रहे इंडो-यूएस वेलनेस कांक्लेव में बड़ी संख्या में भारतीय संस्थान, कंपनियां एवं विशेषज्ञ हिस्सा लेने जा रहे हैं। यहां ये आयुर्वेद, हर्बल, प्राकृतिक चिकित्सा से जुड़े अपने उत्पादों को प्रदर्शित करेंगे। यह आयोजन अमेरिकी एजेंसियों की तरफ से किया गया है और केंद्रीय आयुष मंत्रालय भी इसमें साझेदार है। इसी तरह भारत की केरल आयुर्वेद, डाबर तथा एमिल फार्मास्युटिकल जैसी नामी कंपनियां भी इसमें हिस्सा ले रही हैं। यह कार्यक्रम 22 से 24 जून को कैलिफोर्निया के सेंट क्लारा कन्वेंसन सेंटर में होगा। अमेरिका के वेलनेस व्यवसाय से जुड़ी कंपनियां भी इसमें हिस्सा लेंगी।